પ્રાપ્ત માહિતી અનુસાર આ અંગેની વિગત એવી છે કે, સોમનાથ ખાતે રહેતી ઉષાબહેન રસિકભાઇ સોની નામની મહિલા સાંજના સાત વાગ્યે કોઇ સંબંધીને ત્યાં લગ્ન પ્રસંગ પતાવી પોતાના ઘર તરફ જઇ રહી હતી ત્યારે વેરાવળ-સોમનાથ રોડ પર આવેલા તપેશ્વર મંદિર નજીક બાઇક પર આવેલા બે શખસોએ આ મહિલાને રોકી હતી અને કહ્યું હતું કે અત્યારે ચૂંટણીના કારણે સઘન ચેકિંગ ચાલી રહ્યું છે તમારા ઘરેણાં ઉતારી થેલામાં મૂકી દો આ પછી બંને ગઠિયાઓએ મહિલાને પોતે અધિકારી હોવાનું એક બોગસ કાર્ડ પણ બતાવ્યું હતું.